Virallinen lehti nro C 219 , 30/07/1999 s. 0374



B4-0365/99 Päätös valiokuntien lukumäärästä ja toimivallasta Euroopan parlamentti, joka - ottaa huomioon työjärjestyksensä 135 artiklan 1 kohdan; 1. Päättää asettaa seuraavat valiokunnat: I. Ulkoasioiden, ihmisoikeuksien sekä yhteisen turvallisuuden ja puolustuspolitiikan valiokunta II. Budjettivaliokunta III. Talousarvion valvontavaliokunta IV. Kansalaisvapauksien ja -oikeuksien sekä oikeus- ja sisäasioiden valiokunta V. Talous- ja raha-asioiden valiokunta VI. Oikeudellisten ja sisämarkkina-asioiden valiokunta VII. Teollisuus-, ulkomaankauppa-, tutkimus- ja energiavaliokunta VIII. Työllisyys- ja sosiaalivaliokunta IX. Ympäristöasioiden, kansanterveyden ja kuluttajapolitiikan valiokunta X. Maatalouden ja maaseudun kehittämisen valiokunta XI. Kalatalousvaliokunta XII. Aluepolitiikka-, liikenne- ja matkailuvaliokunta XIII. Kulttuuri-, nuoriso-, koulutus-, tiedonvälitys- ja urheiluvaliokunta XIV. Kehitysyhteistyövaliokunta XV. Perussopimus-, työjärjestys- ja toimielinasioiden valiokunta XVI. Naisten oikeuksien ja tasa-arvoasioiden valiokunta XVII. Vetoomusvaliokunta 2. Päättää korvata työjärjestyksen liitteen VI seuraavalla tekstillä: Liite VI I. Ulkoasioiden, ihmisoikeuksien sekä yhteisen turvallisuuden ja puolustuspolitiikan valiokuntaValiokunnan toimivaltaan kuuluvat seuraavat asiat: 1. Euroopan unionin yhteinen ulko- ja turvallisuuspolitiikka sekä yhteisen puolustus- ja aseidenriisuntapolitiikan kehittäminen (Euroopan unionista tehdyn sopimuksen 11 artikla); 2. suhteet muihin toimielimiin ulkopolitiikan alalla ja varsinkin yhteisen ulko- ja turvallisuuspolitiikan korkeaan edustajaan; 3. poliittiset näkökohdat, jotka koskevat suhteita kolmansiin maihin ja kansainvälisiin järjestöihin unionin ulko- ja turvallisuuspolitiikan täytäntöönpanon osalta; 4. kolmansille maille tarkoitettuja laajoja teknisen avun ohjelmia ja taloudellista tukea koskevan ulkopoliittisen kannan määritteleminen yhteistyössä budjettivaliokunnan, talousarvion valvontavaliokunnan, kehitysyhteistyövaliokunnan sekä teollisuus-, ulkomaankauppa-, tutkimus- ja energiavaliokunnan kanssa; 5. Euroopan valtioiden unioniin liittymistä koskevien neuvottelujen avaaminen, seuranta ja päättäminen (Euroopan unionista tehdyn sopimuksen 49 artikla), sanotun kuitenkaan rajoittamatta erityisvaliokuntien toimivaltaa; 6. assosiointisopimuksia (EY:n perustamissopimuksen 310 artikla) ja muita pääosin poliittisluonteisia kansainvälisiä sopimuksia koskevien neuvottelujen avaaminen, seuranta ja päättäminen; 7. kolmansien maiden ihmisoikeus- ja demokratisointikysymykset, mukaan lukien suhteet kansainvälisiin ihmisoikeusjärjestöihin; 8. suhteet WEU:hun (Euroopan unionista tehdyn sopimuksen 17 artikla); 9. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. Valiokunta huolehtii parlamenttien välisistä suhteista vastaavien valtuuskuntien ja parlamentaaristen sekavaliokuntien ja yhteistyövaliokuntien sekä tilapäisten valtuuskuntien, mukaan lukien vaalien tarkkailusta vastaavat valtuuskunnat, työskentelyn yhteensovittamisesta kokouksia valmisteltaessa ja niiden tuloksista keskusteltaessa. Taloutta ja kauppaa koskevissa näkökohdissa parlamenttien välisistä suhteista vastaavat valtuuskunnat kuulevat näistä asioista vastaavaa valiokuntaa. II. BudjettivaliokuntaValiokunnan toimivaltaan kuuluvat seuraavat asiat: 1. Euroopan parlamentin budjettivallan sekä sen mukaisten, talousarvion laatimiseen liittyvien määräysten määritteleminen ja käyttö (EY:n perustamissopimuksen 268 - 273 artikla); 2. Euroopan unionin talousarviot, EHTY:n talousarvio mukaan lukien, ja Euroopan kehitysrahaston budjetointi; 3. monivuotiset ennakkoarviot Euroopan unionin tuloista ja menoista, niitä koskevat toimielinten väliset sopimukset sekä talousarviota koskevan neuvottelumenettelyn täytäntöönpano; 4. Euroopan unionin taloudelliset voimavarat; 5. Euroopan investointipankin sekä muiden yhteisön ja jäsenvaltioiden rahoitusvälineiden varainhoidollinen ja talousarvioon liittyvä toiminta (EY:n perustamissopimuksen 266 ja 267 artikla); 6. yhteisön säädösten varainhoidolliset vaikutukset rajoittamatta erityisvaliokuntien toimivaltaa; 7. Euroopan unionin hallintoon, tilinpitoon ja henkilöstöön liittyvät ongelmat siltä osin kuin niillä ei ole huomattavaa merkitystä virkamiesten oikeudelliseen asemaan; 8. määrärahasiirrot; 9. parlamentin talousarvio, hallinto ja tilinpito (työjärjestyksen 165 artikla); 10. varainhoitoasetus, lukuun ottamatta talousarvion toteuttamista, hallintaa ja valvontaa koskevia kysymyksiä (EY:n perustamissopimuksen 279 artikla). Euroopan parlamentin talousarviota koskevien kysymysten osalta puhemiehistö ja budjettivaliokunta päättävät seuraavista asioista peräkkäisissä vaiheissa: a. hallintokaavio,b. alustava ennakkoarvioesitys ja ennakkoarvioesitys tuloista ja menoista. Hallintokaaviosta päätetään seuraavan menettelyn mukaisesti: a. 1. puhemiehistö laatii hallintokaavion kullekin varainhoitovuodelle,a.2. puhemiehistön ja budjettivaliokunnan välinen neuvottelumenettely aloitetaan, jos valiokunnan lausunto eroaa puhemiehistön alkuperäisistä päätöksistä,a.3. menettelyn päätteeksi puhemiehistö tekee lopullisen päätöksen hallintokaavioon liittyvistä ennakkoarvioista työjärjestyksen 164 artiklan 3 kohdan mukaisesti, sanotun kuitenkaan rajoittamatta EY:n perustamissopimuksen 272 artiklan mukaisesti tehtyjä päätöksiä. Menettely varsinaisten tuloja ja menoja koskevien ennakkoarvioiden valmistelemiseksi aloitetaan välittömästi sen jälkeen, kun puhemiehistö on tehnyt lopullisen päätöksensä hallintokaaviosta. Menettelyssä noudatetaan seuraavia 165 artiklan mukaisia vaiheita: b. 1. puhemiehistö laatii alustavan ennakkoarvioesityksen tuloista ja menoista (1 kohta),b.2. budjettivaliokunta laatii ennakkoarvioesityksen tuloista ja menoista (2 kohta),b.3. neuvottelumenettely aloitetaan, jos budjettivaliokunnan ja puhemiehistön kannat poikkeavat toisistaan huomattavasti. Toimivaltaansa käyttäessään budjettivaliokunta harjoittaa tiivistä yhteistyötä talousarvion valvontavaliokunnan kanssa. III. Talousarvion valvontavaliokuntaValiokunnan toimivaltaan kuuluvat seuraavat asiat: 1. Euroopan unionin yleiseen talousarvioon (mukaan lukien EKR) liittyvien varainhoidollisten, talousarviota koskevien ja hallinnollisten toteuttamistoimenpiteiden valvonta; 2. EHTY:n taloudellisen ja hallinnollisen toiminnan sekä EIP:n komission ohjeisiin perustuvan rahoitustoiminnan valvonta; 3. varainhoitoasetus talousarvioiden toteuttamista, hallinnointia ja valvontaa koskevissa asioissa (EY:n perustamissopimuksen 279 artikla); 4. Euroopan parlamentin tekemät vastuuvapauden myöntämistä koskevat päätökset ja niihin liittyvät tai niiden täytäntöönpanoa koskevat toimenpiteet (EY:n perustamissopimuksen 276 artikla); 5. tilit ja taseet, jotka liittyvät Euroopan parlamentin tulo- ja menotilien päättämistä, esittämistä ja tarkastusta koskeviin päätöksiin sekä näihin päätöksiin liittyviin tai niiden täytäntöönpanoa koskeviin toimenpiteisiin, erityisesti kun on kyse sisäisestä vastuuvapausmenettelystä; 6. Euroopan yhteisöjen, niiden toimielinten ja niiden rahoittamien elinten tilien ja taseiden päättäminen, esittäminen ja tarkastus, mukaan lukien siirrettävien määrärahojen ja saldojen vahvistaminen; 7. kuluvan varainhoitovuoden talousarvioiden toteuttamisen seuranta komission määräajoin antamien kertomusten perusteella ja toteuttamista koskevat toimenpiteet erityisvaliokuntien kanssa tai muutoin, sanotun kuitenkaan rajoittamatta erityisvaliokunnalla työjärjestyksen mukaisesti olevaa toimivaltaa; 8. yhteisön eri rahoitusmuotojen tehokkuuden arviointi, eri rahoitusvälineiden koordinointi ja Euroopan unionin rahoittamien politiikkojen toteutuksen kustannus-hyötysuhteen arviointi; 9. lainaehtojen, rahoitusmekanismien ja niiden toteutukseen tarkoitettujen hallintorakenteiden tarkastelu tutkimalla petostapauksia ja sääntöjenvastaisuuksia; 10. talousarvion toteuttamista koskevat säännöt tai sääntöjen osat; 11. Euroopan unionin talousarvioon vaikuttavia petoksia ja sääntöjenvastaisuuksia koskevien tarkastusten järjestäminen, petosten ja sääntöjenvastaisuuksien torjumiseen, syytteeseenpanoon ja niistä johtuvaan määrättäviin seuraamuksiin liittyvät toimet sekä unionin taloudellisten etujen suojelu yleensä (EY:n perustamissopimuksen 280 artikla); 12. tilintarkastustuomioistuimen kertomusten ja lausuntojen käsittely (EY:n perustamissopimuksen 248 artikla); 13. suhteet tilintarkastustuomioistuimeen ja sen jäsenten nimittäminen, sanotun kuitenkaan rajoittamatta parlamentin puhemiehen toimivaltaa (EY:n perustamissopimuksen 247 artikla). Valiokunta käsittelee toimivaltaansa kuuluvaa alaa koskevat luottamukselliset asiakirjat noudattaen täysin liitteen VII määräyksiä. IV. Kansalaisvapauksien ja -oikeuksien sekä oikeus- ja sisäasioiden valiokuntaValiokunnan toimivaltaan kuuluvat seuraavat asiat: 1. kansalaisten oikeudet, ihmisoikeudet ja perusoikeudet Euroopan unionissa; 2. tarvittavat toimenpiteet sukupuoleen, rotuun, etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuvan syrjinnän torjumiseksi (EY:n perustamissopimuksen 13 artikla), lukuun ottamatta jaksossa VIII tarkoitettuja toimenpiteitä; 3. yksilöiden suojelu henkilötietojen käsittelyssä ja näiden tietojen vapaa liikkuvuus (EY:n perustamissopimuksen 286 artikla ja Euroopan unionista tehdyn sopimuksen VI osasto); 4. vapauteen, turvallisuuteen ja oikeuteen perustuvan alueen ylläpitämiseen ja kehittämiseen (Euroopan unionista tehdyn sopimuksen 2 artiklan ensimmäisen kohdan neljäs luetelmakohta) liittyvät asiat ja erityisesti: a) ensimmäiseen pilariin (EY:n perustamissopimuksen IV osasto) liittyen: henkilöiden maahantuloa ja liikkumista koskevat toimenpiteet (maahanmuutto-, turvapaikka- ja viisumipolitiikka, rajanylitysasiat, oleskeluoikeus) (EY:n perustamissopimuksen 3 artiklan 1 kohdan d alakohta), b) kolmanteen pilariin (Euroopan unionista tehdyn sopimuksen VI osasto) liittyen: rasismin ja muukalaisvihan ehkäiseminen ja rikollisuuden, erityisesti terrorismin, ihmiskaupan ja lapsiin kohdistuvien rikosten, laittoman huumausainekaupan, laittoman asekaupan, lahjonnan ja petosten torjuminen: - jäsenvaltioiden poliisi- ja tulliviranomaisten sekä muiden toimivaltaisten viranomaisten välisellä tiiviimmällä yhteistyöllä sekä suoraan että Euroopan poliisiviraston (Europol) puitteissa Euroopan unionista tehdyn sopimuksen 30 ja 32 artiklan mukaisesti, - jäsenvaltioiden oikeusviranomaisten ja muiden toimivaltaisten viranomaisten välisellä tiiviimmällä yhteistyöllä Euroopan unionista tehdyn sopimuksen 31 artiklan a - d alakohdan ja 32 artiklan määräysten mukaisesti, - lähentämällä rikosasioita koskevia jäsenvaltioiden säännöksiä 31 artiklan e alakohdan määräysten mukaisesti (Euroopan unionista tehdyn sopimuksen 29 artikla); 5. yhteistyön tiivistäminen ensimmäisen ja kolmannen pilarin asioissa vapauteen, turvallisuuteen ja oikeuteen perustuvan alueen luomiseksi; 6. Euroopan huumausaineiden ja niiden väärinkäytön seurantakeskus Euroopan rasismin ja muukalaisvihan seurantakeskus; 7. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. V. Talous- ja raha-asioiden valiokuntaValiokunnan toimivaltaan kuuluvat seuraavat asiat: 1. talous- ja rahaliiton asteittainen toteuttaminen; 2. keskipitkän ja pitkän aikavälin talous- ja rahapoliittinen suunnittelu (EY:n perustamissopimuksen 98 - 100 artikla); 3. rahapolitiikkaa, maksutasetta, pääoman liikkeitä sekä otto- ja antolainauspolitiikkaa koskevat kysymykset (kolmansista maista peräisin olevan pääoman liikkeiden valvonta, Euroopan unionin pääoman vientiin kannustavat toimenpiteet; EY:n perustamissopimuksen 56 - 60 ja 101 - 124 artiklan soveltaminen); 4. suhteet Euroopan keskuspankkiin; 5. maailman valuuttajärjestelmä; 6. kilpailua, sopimuksia ja monopoleja koskevien sääntöjen (EY:n perustamissopimuksen 81 - 86 artikla) soveltaminen, sanotun kuitenkaan rajoittamatta erityisvaliokuntien toimivaltaa; 7. valtiontukeen liittyvät asiat (EY:n perustamissopimuksen 87 - 89 artikla), sanotun kuitenkaan rajoittamatta erityisvaliokuntien toimivaltaa; 8. veropolitiikan yhdenmukaistaminen ja sellaisten veroja koskevien määräysten soveltaminen, jotka liittyvät tavaroiden, henkilöiden, palvelujen ja pääoman vapaaseen liikkumiseen sisämarkkinoilla (EY:n perustamissopimuksen 90 - 93 artikla); 9. rahoituspalvelut (EY:n perustamissopimuksen 51 artiklan 2 kohta) sekä vakauden valvontaan liittyvät näkökohdat ja rahoituspalvelujen valvonta; 10. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. VI. Oikeudellisten ja sisämarkkina-asioiden valiokuntaValiokunnan toimivaltaan kuuluvat seuraavat asiat: 1. yhteisön oikeuden luomiseen, tulkintaan ja soveltamiseen liittyvät oikeudelliset näkökohdat, mukaan lukien yhteisön säädösten oikeusperustan valinta sekä toissijaisuus- ja suhteellisuusperiaatteen noudattaminen; 2. kansainvälisen oikeuden luomiseen, tulkintaan ja soveltamiseen liittyvät oikeudelliset näkökohdat niiltä osin kuin ne koskevat Euroopan unionia; 3. kaikki yhteisön lainsäädännön yksinkertaistamiseen liittyvät asiat, erityisesti lainsäädäntöehdotukset yhteisön lainsäädännön viralliseksi kodifioimiseksi; 4. sisämarkkinoita koskevan jäsenvaltioiden lainsäädännön koordinointi yhteisön tasolla a) sisämarkkinoiden toteuttaminen ja toiminta (EY:n perustamissopimuksen 14 ja 15 artikla), b) sijoittautumisoikeus ja palvelujen tarjoamisen vapaus (EY:n perustamissopimuksen 43 - 55 artikla), rahoituspalveluita lukuun ottamatta, c) sisämarkkinoilla toimiva yhdenmukaistamisvirasto; 5. teollis- ja tekijänoikeudet; 6. vahingonkorvausoikeus, sopimusoikeus ja prosessioikeus, alasta riippumatta; 7. kuluttajien oikeusturva; 8. Euroopan yhteisöjen henkilöstösäännöt (sulautumissopimuksen 24 artikla), lukuun ottamatta palkkaukseen liittyviä asioita, mikäli niillä ei ole huomattavaa vaikutusta henkilöstön oikeudelliseen asemaan; 9. Euroopan parlamentin oikeuksien ja erivapauksien suojeleminen ja erityisesti parlamentin osallistuminen yhteisöjen tuomioistuimessa ja ensimmäisen oikeusasteen tuomioistuimessa käsiteltäviin kanteisiin; 10. uuteen tekniikkaan liittyvät eettiset kysymykset kiinteässä yhteistyössä asianomaisen valiokunnan kanssa; 11. uusien jäsenten valtakirjojen tarkastus ja jäsenten nimittämisen lainvoimaisuutta koskevien kiistojen ratkaisu; 12. erioikeudet ja vapaudet; 13. jäsenten ohjesääntö; 14. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. VII. Teollisuus-, ulkomaankauppa-, tutkimus- ja energiavaliokuntaValiokunnan toimivaltaan kuuluvat seuraavat asiat: 1. yhteisön teollisuuspolitiikka, mukaan lukien soveltaminen erityisaloilla, kuten televiestintä, tietoyhteiskunnan tekniset ja taloudelliset näkökohdat, avaruusteknologia, tietotekniikka ja biotekniikka; a) Euroopan laajuisten verkkojen perustaminen ja kehittäminen teletoiminnan infrastruktuurien alalla (EY:n perustamissopimuksen 154 - 156 artikla), b) uuden tekniikan soveltaminen tietyillä teollisuus- ja palvelualoilla (standardit, kilpailusäännöt, henkilöiden ja palvelujen vapaa liikkuvuus ja eri tuotantoalojen organisointiin liittyvät yleiset ongelmat), c) yhteisön tekniset standardit ja normit (yhteistyössä Euroopan standardointilaitosten kanssa); 2. unionin yhteisen kauppapolitiikan seuranta (EY:n perustamissopimuksen 131 - 134 artikla); a) kansainväliset sopimukset, jotka koskevat taloudellisia ja kaupallisia suhteita kolmansiin maihin, b) Euroopan talousalueeseen liittyvät taloudelliset ja kaupalliset näkökohdat ja suhteet Eftaan, c) OECD:tä ja yhteisön ulkopuolisia alueellisen taloudellisen ja kaupallisen yhdentymisen järjestöjä koskevat kysymykset sekä näissä puitteissa tehdyt sopimukset, d) kaikki WTO:ta ja kansainvälisiä taloudellisia järjestöjä koskevat näkökohdat, erityisesti tavaroiden ja palveluiden kaupan, sijoitusten, julkisten hankintasopimusten, kilpailun ja henkisen omaisuuden osalta, e) yhteinen ulkoinen tariffi ja kolmansien maiden harjoittama polkumyynti, f) taloudellinen yhteistyö, mukaan lukien laajat assosioituneille maille annettavaa rahoitusapua ja teknistä apua koskevat ohjelmat (Phare, Tacis, Meda) sekä assosiointi- ja kumppanuussopimusten taloudelliset näkökohdat; 3. perustutkimus tai esiteollinen tutkimus, Euroopan yhteisön tutkimuksen ja teknologisen kehittämisen puiteohjelma sekä erityisohjelmat (EY:n perustamissopimuksen 163 - 173 artikla); a) tutkimusta ja teknologista kehittämistä koskevat sopimukset kolmansien osapuolten kanssa sekä teknologian tutkimuksen ja kehittämisen sovellukset, b) tutkimustulosten levittäminen, c) tutkimuksen puiteohjelman täytäntöönpanoa ja siihen osallistumista koskevat yksityiskohtaiset säännöt (EY:n perustamissopimuksen 168 - 171 artikla); 4. yhteiseen tutkimuskeskukseen, ydinmittausten keskusvirastoon, JET:iin, ITER:iin ja muihin saman alan hankkeisiin liittyvä toiminta; 5. energiapolitiikka yleensä sekä erityisesti energiahuolto, mukaan lukien EHTY:n ja Euratomin perustamissopimusten piiriin kuuluva hiili- ja ydinenergia; a) energiaperuskirja, b) Euroopan laajuisten verkkojen luominen ja kehittäminen energian infrastruktuurien alalla (EY:n perustamissopimuksen 154 - 156 artikla), c) ydinturvallisuus, d) uusiutuvat energialähteet; 6. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. Parlamenttien välisistä suhteista vastaavat valtuuskunnat ja tilapäiset valtuuskunnat neuvottelevat tämän valiokunnan kanssa kolmansien maiden suhteiden taloudellisista ja kaupallisista näkökohdista. VIII. Työllisyys- ja sosiaalivaliokuntaValiokunnan toimivaltaan kuuluvat seuraavat asiat: 1. työllisyyspolitiikka (EY:n perustamissopimuksen VIII osasto), mukaan lukien toimet työttömyyden torjumiseksi ja työpaikkojen luomiseksi sekä työllisyyskomitea; 2. sosiaalipolitiikka (EY:n perustamissopimuksen 136 - 145 artikla, lukuun ottamatta 141 artiklaa) ja erityisesti: a) elin- ja työolojen suojelu, työympäristö mukaan lukien, työntekijöiden terveyden ja turvallisuuden suojelemiseksi, b) työntekijöille tiedottaminen ja työntekijöiden kuuleminen, c) työntekijöiden ja työnantajien etujen kollektiivinen puolustaminen, d) palkka- ja eläkepolitiikka, e) sosiaaliturva ja sosiaalinen suojelu, f) sosiaalinen syrjäytyminen ja sosiaalinen yhteenkuuluvuus, g) unionin alueella laillisesti asuvien kolmansien maiden kansalaisten työehdot, h) asuntopolitiikka ja sosiaalisen asuntotuotannon edistäminen; 3. tietoyhteiskunnan sosiaalinen ulottuvuus ja työmarkkinat; 4. Euroopan sosiaalirahasto (EY:n perustamissopimuksen 146 - 148 artikla); 5. ammatillinen koulutus (EY:n perustamissopimuksen 150 artikla) ja erityisesti: a) yhteisön ammatillista koulutusta koskevan politiikan toteuttaminen, b) ammatillisten pätevyysvaatimusten yhdenmukaistaminen; 6. työntekijöiden vapaa liikkuvuus (EY:n perustamissopimuksen 39 - 42 artikla); 7. työmarkkinaosapuolten vuoropuhelu; 8. - Euroopan ammatillisen koulutuksen kehittämiskeskus, - Euroopan elin- ja työolojen kehittämissäätiö, - Euroopan koulutussäätiö, - Euroopan työturvallisuus- ja työterveysjärjestö; 9. sukupuoleen, rotuun, etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuva syrjintä (EY:n perustamissopimuksen 13 artikla), joka liittyy sosiaalisiin perusoikeuksiin ja työmarkkinoihin; 10. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. IX. Ympäristöasioiden, kansanterveyden ja kuluttajapolitiikan valiokuntaValiokunnan toimivaltaan kuuluvat seuraavat asiat: 1. ympäristöpolitiikka ja ympäristönsuojelutoimenpiteet (EY:n perustamissopimuksen 174 artikla): a) ilman, maaperän ja vesien pilaantuminen, b) ilmastonmuutos, c) vaarallisten aineiden ja valmisteiden luokitus, pakkaus, merkintä, kuljetus ja käyttö, d) suurimpien sallittujen melurajojen asettaminen, e) jätteiden käsittely ja varastointi (mukaan lukien kierrätys), f) ympäristönsuojelua koskevat kansainväliset ja alueelliset toimenpiteet ja sopimukset, g) eläinten ja niiden elinympäristön suojelu, h) merioikeuden ympäristömääräykset, i) Euroopan ympäristökeskus; 2. kansanterveys (EY:n perustamissopimuksen 152 artikla): a) kansanterveysohjelmat, b) elintarvikkeiden merkinnät ja elintarviketurvallisuus, c) eläinlääkintälainsäädäntö, joka koskee ihmisten terveyden suojelua eläinkunnan tuotteissa olevien bakteerien ja jäämien aiheuttamilta vaaroilta; elintarvikkeiden ja elintarvikkeiden tuotannon kansanterveydellinen valvonta, d) lääketuotteet, mukaan lukien eläinlääkinnälliset tuotteet, e) Euroopan lääkearviointivirasto, f) lääketieteellinen tutkimus, g) kosmeettiset tuotteet, h) pelastuspalvelu; 3. kuluttajapolitiikka: a) kuluttajien suojelu heidän terveyteensä ja turvallisuuteensa kohdistuvilta riskeiltä, b) kuluttajien aiheellinen kuuleminen ja edustus heidän etuihinsa ja erityisesti heidän taloudellisiin etuihinsa vaikuttavien päätösten valmistelun aikana, c) kuluttajatiedotuksen ja -koulutuksen kehittäminen; 4. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. X. Maatalouden ja maaseudun kehittämisen valiokuntaValiokunnan toimivaltaan kuuluvat seuraavat asiat: 1. yhteisen maatalous- ja metsätalouspolitiikan harjoittaminen ja kehittäminen (EY:n perustamissopimuksen 32 - 38 artikla ja mahdollisesti 95 ja 152 artikla); 2. maaseudun kehittäminen, mukaan lukien EMOTR:n ohjausosaston toiminta; 3. seuraavia asioita koskeva lainsäädäntö: - eläinlääkintä ja kasvien terveys, - eläinten ravinto, mikäli maatalous ja siihen liittyvät kysymykset ovat keskeisiä suhteessa maataloudesta johtuviin mahdollisiin vaaroihin, - karjanhoito ja eläinten hyvinvointi; 4. maatalouden raaka-ainevarastot; 5. yhteisön kasvilajikevirasto; 6. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XI. KalatalousvaliokuntaValiokunnan toimivaltaan kuuluvat seuraavat asiat: 1. yhteisen kalatalouspolitiikan harjoittaminen ja kehittäminen sekä sen hallinnointi; 2. kalavarojen suojelu; 3. kalataloustuotteiden yhteinen markkinajärjestely; 4. kalataloutta ja vedenelävien kasvatusta koskeva rakennepolitiikka, mukaan lukien kalatalouden ohjauksen rahoitusväline KOR ja kalastusalan rakenneuudistus (Pesca); 5. kansainväliset kalastussopimukset (EY:n perustamissopimuksen 37 artiklan ja 300 artiklan mukaisesti tehdyt sopimukset); 6. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XII. Aluepolitiikka-, liikenne- ja matkailuvaliokuntaValiokunnan toimivaltaan kuuluvat seuraavat asiat: 1. yhteisön aluepolitiikka, jolla tarkoitetaan rakennepolitiikkaa, jonka tavoitteena on kansantalouksien lähentyminen, taloudellinen ja sosiaalinen yhteenkuuluvuus, unionin sopusointuinen, tasapainoinen ja kestävä kehitys (EY:n perustamissopimuksen 2 artikla) ja yhteiskunnallisten ja taloudellisten erojen supistaminen unionin eri alueiden välillä, a) yhteisön aluepoliittisten, erityisesti kehityksessä jälkeen jääneitä alueita ja alueita, joiden teollisuus ja palveluala ovat yhteiskunnallisessa ja sosiaalisessa muutoksessa, sekä kaupunkialueita koskevien suunnitelmien ja hankkeiden laatiminen, täytäntöönpano ja arviointi, b) syrjäisimpien alueiden ja saaristoalueiden ongelmat (Amsterdamin sopimuksen julistus nro 30), c) yhteisön muiden politiikkojen vaikutukset taloudelliseen ja sosiaaliseen yhteenkuuluvuuteen, d) Euroopan aluekehitysrahasto, koheesiorahasto ja yhteisön muut aluepolitiikan välineet, e) yhteisön rakennepoliittisten välineiden koordinointi, f) yhteisön aluepoliittisen toimien käyttö ja tulokset jäsenvaltioissa ja jäsenvaltioiden aluepoliittisten tukijärjestelyjen koordinointi ja vaikutukset, g) rajat ylittävä ja alueiden välinen yhteistyö, h) suhteet alueiden komiteaan, i) suhteet paikallisiin ja alueellisiin viranomaisiin ja heidän osallistumisensa aluepolitiikan suunniteluun; 2. yhteinen liikennepolitiikka (EY:n perustamissopimuksen 70 - 80 artikla), johon sisältyvät rautatie-, maantie- ja vesiväyläliikenne sekä meri- ja ilmaliikenne, a) Euroopan laajuisen liikenneverkon luominen ja erityisesti Euroopan laajuisten verkkojen rakentaminen liikenteen perusrakenteita varten (EY:n perustamissopimuksen 154 - 156 artikla), b) kansainväliseen liikenteeseen sovellettavien yhteisten sääntöjen laatiminen, c) liikenteen alalla tapahtuva syrjintä, yhdenmukaistaminen ja koordinointi, d) Euroopan unionin satama- ja lentokenttäpolitiikka; 3. matkailu; 4. yhteisön aluesuunnittelupolitiikan kehittäminen, mukaan lukien kaupunkipolitiikka; 5. postipalvelut; 6. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XIII. Kulttuuri-, nuoriso-, koulutus-, tiedonvälitys- ja urheiluvaliokuntaValiokunnan toimivaltaan kuuluvat seuraavat asiat: 1. Euroopan unionin kulttuurinäkökohdat ja erityisesti kulttuurin tuntemuksen ja kulttuuria koskevan tiedon levityksen parantaminen, kulttuuriperinnön säilyttäminen ja suojaaminen, kulttuurivaihto ja taiteellinen luova toiminta (EY:n perustamissopimuksen 151 artikla); 2. Euroopan unionin koulutuspolitiikka (EY:n perustamissopimuksen 149 artikla), a) jäsenvaltioiden kielten opetus ja levittäminen, b) opiskelijoiden ja opettajien liikkuvuus, c) koulutuslaitosten yhteistyön edistäminen, d) etäopetuksen ja elinikäisen oppimisen kehittäminen, e) Euroopan yliopiston kehittäminen ja Eurooppa-koulujen järjestelmän edistäminen; 3. nuorisopolitiikka; nuorisovaihto, lukuun ottamatta nuoria työntekijöitä, eurooppalainen vapaaehtoispalvelu ja muut aloitteet, kuten Euroopan nuorisofoorumi, joiden tarkoituksena on edistää nuorten osallistumista Euroopan yhdentymiskehitykseen; 4. audiovisuaalinen ala sekä tietoyhteiskunnan kulttuuri- ja koulutusnäkökohdat; 5. tiedotusta ja tiedotusvälineitä koskeva politiikka ja Euroopan unionin toimista tiedottaminen kansalaisille; 6. urheilua ja vapaa-aikaa koskevan politiikan kehittäminen (Amsterdamin sopimuksen julistus nro 29); 7. kulttuuri- ja koulutusalan yhteistyö kolmansien maiden ja toimivaltaisten kansainvälisten järjestöjen ja erityisesti Euroopan neuvoston kanssa; 8. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XIV. KehitysyhteistyövaliokuntaValiokunnan toimivaltaan kuuluvat seuraavat asiat: 1. Euroopan unionin kehitys- ja yhteistyöpolitiikan (EY:n perustamissopimuksen 177 - 181 artikla) edistäminen, soveltaminen ja valvonta, mukaan luettuna: a) poliittinen vuoropuhelu kehitysmaiden kanssa, b) kehitysmaihin liittyvä talous-, kauppa- ja investointipolitiikka, mukaan luettuna yleinen tullietuusjärjestelmä, c) humanitaarinen apu, katastrofiapu ja elintarvikeapu kehitysmaissa, d) tekninen yhteistyö ja rahoitusyhteistyö kehitysmaiden kanssa, e) muut alakohtaiset kysymykset, kuten terveydenhoito ja koulutus sekä teollisuuden ja maaseudun kehittäminen, f) demokratisointiprosessin, hyvän hallinnon ja ihmisoikeuksien tukeminen kehitysmaissa; 2. AKT-EY-yleissopimusneuvottelut sekä sopimuksen tekeminen ja täytäntöönpano; 3. suhteet asiaankuuluviin kansainvälisiin, monenvälisiin ja hallituksista riippumattomiin järjestöihin; 4. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XV. Perussopimus-, työjärjestys- ja toimielinasioiden valiokuntaValiokunnan toimivaltaan kuuluvat seuraavat asiat: 1. Euroopan yhdentymisen kehittäminen erityisesti hallitusten välisten konferenssien valmistelussa ja toteuttamisessa; 2. Euroopan unionin laajentumisneuvottelujen seuraukset toimielinten kannalta; 3. Euroopan unionista tehdyn sopimuksen täytäntöönpano ja sen toiminnan arviointi; 4. yleiset suhteet Euroopan unionin muihin toimielimiin ja elimiin; 5. yhdenmukaista vaalimenettelyä koskevan esityksen laatiminen (EY:n perustamissopimuksen 190 artiklan 4 kohta); 6. Euroopan tason poliittisten puolueiden kehittäminen (EY:n perustamissopimuksen 191 artikla); 7. jäsenvaltioiden yhteisiin periaatteisiin kohdistuvan vakavan ja jatkuvan rikkomisen toteaminen, kun rikkomisesta on vastuussa jokin jäsenvaltioista (Euroopan unionista tehdyn sopimuksen 7 artikla ja EY:n perustamissopimuksen 309 artikla); 8. Euroopan parlamentin työjärjestys eli a) työjärjestyksen ja sen liitteiden laatiminen, b) työjärjestyksen 163 artiklan mukaisesti käsiteltäväksi jätettyjen työjärjestystä koskevien muutosten käsittely ja niitä koskevien mietintöjen laatiminen, c) työjärjestyksen tulkitseminen työjärjestyksen 127 ja 162 artiklan mukaisesti; 9. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XVI. Naisten oikeuksien ja tasa-arvoasioiden valiokuntaValiokunnan toimivaltaan kuuluvat seuraavat asiat: 1. naisten oikeuksien määrittely, kehitys ja toteutuminen unionissa ja naisten oikeuksien edistäminen kolmansissa maissa; 2. yhdenvertaisuusperiaatteen sisällyttäminen yhteisön kaikkeen politiikkaan (mainstreaming) ja sen kehittäminen; 3. naisia koskevien yhteisten politiikkojen ja ohjelmien luominen ja arviointi; 4. naisten oikeuksia koskevien kansainvälisten sopimusten ja yleissopimusten seuranta ja täytäntöönpano (Yhdistyneet kansakunnat, Kansainvälinen työjärjestö jne.); 5. tiedotuspolitiikka ja naistutkimus; 6. yhdenvertaisuuspolitiikka (EY:n perustamissopimuksen 141 artikla), mukaan lukien miesten ja naisten välinen tasa-arvo asioissa, jotka koskevat heidän mahdollisuuksiaan työmarkkinoilla sekä heidän kohteluaan työssä (EY:n perustamissopimuksen 137 artiklan 1 kohdan viides luetelmakohta); 7. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. XVII. VetoomusvaliokuntaValiokunnan toimivaltaan kuuluvat seuraavat asiat: 1. vetoomukset (EY:n perustamissopimuksen 21 artikla), niiden käsittely ja niiden edellyttämät toimenpiteet sekä suhteet oikeusasiamieheen; 2. valiokunnan vastuualueeseen kuuluvien ja meneillään olevaan varainhoitovuoteen liittyvien menojen täytäntöönpanon valvonta komission säännöllisin välein toimittamien kertomusten pohjalta. 3. Päättää, että tämä päätös tulee voimaan viidennen vaalikauden ensimmäisen istuntojakson aikana.